ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ

ЧЕЧИМ


	2023-жылдын «27» декабры
	         № 184
	   Москва шаары



Евразия экономикалык комиссиясынын Коллегиясынын 2012-жылдын 7-мартындагы № 6 чечимине өзгөртүүлөрдү киргизүү жөнүндө 

Евразия экономикалык комиссиясы жөнүндө жобонун 7 жана                               44-пункттарына ылайык (2014-жылдын 29-майындагы Евразия экономикалык бирлиги жөнүндө келишимге № 1 тиркеме)  Евразия экономикалык комиссиясынын Коллегиясы чечти:
1. Евразия экономикалык комиссиясынын Коллегиясынын                                «Соода боюнча консультативдик комитет жөнүндө» 2012-жылдын                                     7-мартындагы № 6 чечимине тиркемеге ылайык өзгөртүүлөр киргизилсин. 
2. Бул Чечим расмий жарыяланган датадан тартып 30 календардык күн өткөндөн кийин күчүнө кирет.


	Евразия экономикалык комиссиясынын                  Коллегиясынын төрагасы
	
М. Мясникович

Евразия экономикалык комиссиясынын Коллегиясынын
2023-жылдын 27-декабрындагы № 184 чечимине

Евразия экономикалык комиссиясынын Коллегиясынын                        2012-жылдын 7-мартындагы № 6 чечимине киргизилүүчү
ӨЗГӨРТҮҮЛӨР

1. Преамбулада «2011-жылдын 18-ноябрындагы Евразия экономикалык комиссиясы жөнүндө келишимдин 19-беренесине ылайык»  деген сөздөр «Евразия экономикалык комиссиясы жөнүндө жобонун 7 жана 44-пункттары менен (2014-жылдын 29-майындагы Евразия экономикалык бирлиги жөнүндө келишимге № 1 тиркеме)»  деген сөздөргө алмаштырылсын.
2. 5-пункт күчүн жоготту деп табылсын.
3. Көрсөтүлгөн Чечим менен бекитилген Соода боюнча консультативдик комитет жөнүндө:
а) текст боюнча тиешелүү сандагы жана жөндөмөдөгү «Тараптар» деген сөз тиешелүү сандагы жана жөндөмөдөгү «мүчө мамлекеттер» деген сөздөр менен алмаштырылсын;
б) 1-пункттун экинчи жана үчүнчү абзацтары төмөнкүдөй редакцияда баяндалсын:
 «Комитеттин негизги милдети болуп ушул Жобого ылайык соода маселелери боюнча Жогорку Евразия экономикалык кеңешинин, Евразия Өкмөттөр аралык кеңешинин жана Евразия экономикалык комиссиясынын (мындан ары – Комиссия) эл аралык келишимдеринин жана актыларынын долбоорлору боюнча Евразия экономикалык бирлигине мүчө мамлекеттердин (мындан ары тиешелүүлүгүнө жараша – мүчө мамлекеттер, Бирлик) өкүлдөрү менен консультацияларды өткөрүү саналат.
Комитет өз ишинде 2014-жылдын 29-майындагы Евразия экономикалык бирлиги жөнүндө келишимди (мындан ары – Келишим), Бирликтин укугун түзгөн башка эл аралык келишимдерди жана актыларды, Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын иш регламентин, ошондой эле ушул Жобону жетекчиликке алат.»;



в) 6-пунктта:
1-пунктчада «Бажы бирлигинин (мындан ары – ББ ТЭИ ТН)» деген сөздөр «Евразия экономикалык бирлигинин» деген сөздөргө алмаштырылсын;
2-пунктчада «Бажы бирлигинин (мындан ары – ББ ББТ)» деген сөздөр «Евразия экономикалык бирлигинин» деген сөздөргө алмаштырылсын;
3-пунктчада «ББ ББТ» деген сөздөр «Евразия экономикалык бирлигинин Бирдиктүү бажы тарифинин» деген сөздөргө алмаштырылсын;
6-пунктча алынып салынсын;
7-пунктчада «Бажы бирлигинин бирдиктүү бажы аймагын» деген сөздөр «Бирликтин бажы аймагын» деген сөздөргө алмаштырылсын;
8-пунктча алынып салынсын;
9-пунктча төмөнкүдөй редакцияда баяндалсын:
 «9) Келишимдин 46-беренесинде аныкталган үчүнчү өлкөлөр менен соодада тарифтик эмес жөнгө салуунун бирдиктүү чараларын Бирликтин бажы аймагына киргизүү, колдонуу, узартуу жана алып салуу;»;
10-14-пунктчалар алынып салынсын;
15-пунктча төмөнкүдөй редакцияда баяндалсын:
 «15)  үчүнчү өлкөлөр менен соодада тарифтик эмес жөнгө салуунун чаралары колдонулуучу товарлардын бирдиктүү тизмегине өзгөртүүлөрдү жана толуктоолорду киргизүү;»;
төмөнкүдөй мазмундагы 151 жана 152-пунктчалар менен толукталсын:
 «151) үчүнчү өлкөлөр менен соода жүргүзүүдө мүчө мамлекеттер тарабынан бир тараптуу тартипте киргизилүүчү тарифтик эмес жөнгө салуунун убактылуу чараларын колдонуу;
152) Комиссиянын компетенциясына кирген тарифтик эмес жөнгө салуу чөйрөсүндөгү башка маселелер;»;
16 жана 17-пунктчалардагы «чет мамлекеттерден чыккан жана Бажы бирлигинин бирдиктүү бажы аймагы үчүн арналган» деген сөздөр «үчүнчү өлкөлөрдөн чыккан жана Бирликтин бажы аймагына ташылып келген» деген сөздөр менен алмаштырылсын;
г) 14-пункттагы «багыттоочу» деген сөз «багыттоочу» деген сөз менен алмаштырылсын.

